GiliGold/VAD_KnessetCorpus huggingface dataset:
מירב תורג'מן: (ו)	שר הפנים יגיש לממשלה,
מירב תורג'מן: אני חושבת שגם פה ראוי להכניס נציבות שוויון בעבודה.
דני דנון: מרגלית בוטרמן:     	זה לא מתאים, לשר הפנים אין את הכלים לתת את הדיווח הזה.
שלמה מולה: אבל זה קשור למשרד הפנים.
שלמה מולה: מרגלית בוטרמן:     	הצעת החוק תהיה בתיאום עם משרדי הממשלה, זה המינימום שהייתם צריכים לעשות.
שלמה מולה: אני לא מדברת על הליווי, אבל להטיל על שר הפנים להתעסק כמה עולים מאתיופיה או כמה עולים ממקומות אחרים יש בכל רשות מקומית, אין לנו הכלים.
דני דנון: סליחה, אנחנו כרגע מקריאים את סעיף החוק, תודה.
דני דנון: מרגלית בוטרמן:     	אין נתונים, לא אם הם נשים, לא אם הם גברים, כלום.
דני דנון: אין את הנתונים האלה.
מירב תורג'מן: (ו)	שר הפנים יגיש לממשלה, לנציבות שוויון הזדמנויות בעבודה ולוועדת העלייה והקליטה, [גם כאן, במקום חוקה ומשפט] של הכנסת, אחת לשנה, דין וחשבון באשר לפעולות שננקטו באותה שנה לשם ביצוע הוראות סעיף זה וכן נתונים באשר לייצוג הולם בקרב עובדי העיריות, באותה שנה.
מירב תורג'מן: "     בפקודת המועצות המקומיות, בסעיף 13ב, אחרי "149יא" יבוא "ו-173ב'".
דני דנון: אנחנו מצביעים להעביר את החוק בנוסח שהוקרא לקריאה ראשונה.
דני דנון: מי בעד?
דני דנון: מי נגד?
דני דנון: מי נמנע?
דני דנון: הצבעה בעד- רוב נגד- מיעוט ההצעה התקבלה     הצעת החוק עברה פה אחד בקריאה ראשונה.
דני דנון: אני מבקש מכל הגופים וההערות שנשמעו פה, לתאם עם היועצת המשפטית של הוועדה, עו"ד מירב תורג'מן, את ההערות שיש לכם, להגיע כמה שיותר מוכנים לקראת הדיונים שיהיו לנו בוועדה ואני מניח שנוכל לקדם ולנציגים של העדה, אנחנו מתחייבים שאנחנו נקדם את זה כמה שיותר מהר, הרבה דיבורים, הרבה מעשים, צריך שהדברים גם ייושמו.
שלמה מולה: הצבעתי במקום רוברט טיבייב.
דני דנון: בוקר טוב לכולם, אני מתכבד לפתוח את הישיבה.
דני דנון: אנחנו כנסנו ישיבה דחופה של וועדת הקליטה והתפוצות, בנושא תיוג העולים החדשים בחברה הישראלית, הישיבה תהיה קצרה, מכיוון שאנחנו נמצאים בהצבעות על התקציב.
דני דנון: ראיתי צורך כן לקיים את הישיבה, בגלל מה שאפשר לקרוא לו גל ההסתה, נגד העולים מרוסיה.
דני דנון: זה התחיל בהתבטאויות קשות מאוד של בכיר באוצר דוקטור אבי שמחון שאמר ש- 400,000 יהודים שהגיעו לא היו מעולם יהודים, הם הגיעו כי נתנו להם סל קליטה.
דני דנון: הוא השווה אותם למסתננים מאפריקה.
דני דנון: התבטאויות קשות וחמורות מאוד.
דני דנון: זה מלווה גם סקרים שנעשו בעבר שהוצגו בחודש נובמבר שרבע מהיהודים בחברה הישראלית חושבים שלעלייה יש השפעה שלילית.
דני דנון: נכון שיש 50% שחושבים שיש השפעה חיובית אבל יש היום בקרבנו 25% שחושבים שיש השפעה שלילית.
דני דנון: זה דבר חמור ביותר שהוועדה חייבת לגנות.
דני דנון: את זה נעשה היום בצורה חריפה וברורה.
דני דנון: כדי שנפסיק את גל ההסתה הזה.
דני דנון: ביקשתי מחבר הכנסת עתניאל שנלר, ואני מודה לו שהוא הגיע בהתראה קצרה לדיון.
דני דנון: גם אתמול היה עימות במליאה לאור התבטאות.
דני דנון: חבר הכנסת ענתיאל שנלר יסביר את עצמו לגבי האמירה שהעולים גרמו לשתייה ולתופעת הגילופין ברכב.
דני דנון: התבטאות קשה לעצמה, שגם אני באופן אישי חולק עליה.
דני דנון: היא מזכירה לי את שנות הארבעים שהאשימו את הבריטים שהיו כאן בארץ בזמן המנדט שהם אלה שגרמו לשתייה ולשכרות בקרב הציבור בישראל.
דני דנון: הייתי גם רוצה לשמוע מחבר הכנסת עתניאל שנלר הסבר קצר כי אני חושב שקשה לנו לראות נבחרי ציבור ואנשים בכירים מדברים בגנות העלייה.
דני דנון: זה מחלחל ואנחנו צריכים לעצור את זה.
דני דנון: אני גם מודה לשרה לקליטת העלייה שהגיעה בהתראה קצרה, למרות כל אילוצי התקציב היום.
דני דנון: אני אבקש מחבר הכנסת ענתיאל שנלר  לומר בקצרה, מאחר שההתבטאות שלך מאתמול קשה והיא גם עוררה הדים לגבי מה שאמרת.
דני דנון: לא ראיתי את הפרוטוקול אבל ראיתי בכלי התקשורת, והבנתי שההתבטאות שלך הייתה בנוגע לשכרות בנהיגה.
דני דנון: אמרת שבעקבות  גל העלייה חדרה התופעה והבעיה של נהיגה בגילופין.
דני דנון: זה עורר תגובות במערכת הפוליטית וגם בציבור.
דני דנון: הייתי מבקש לקבל את התייחסותך לנושא.
עתניאל שנלר: תודה רבה אדוני היושב ראש, אני שמח שכינסת את הוועדה, זו הזדמנות מצוינת.
עתניאל שנלר: ראשית אני אומר במשפט אחד או שנים, את הרקע לדברים משני כיוונים.
עתניאל שנלר: הקשר שלי עם העלייה מרוסיה התחיל בשנת ,1976 כאשר שלחתי שליחים מארצות הברית לקשר מעבר למסך הברזל.
עתניאל שנלר: אני עצמי לקחתי סיכונים רבים מאוד, על מנת שהעלייה הזאת תגיע לארץ, סיכונים ברמה האישית.
עתניאל שנלר: זה המשיך בכך כשבשנות ה- 70 סטודנטים נשלחו על ידנו לאיזה ארגון שעבד מעבר למסך הברזל, והמשיך גם כששלחנו קבוצות של הווג'ס, כולל דמויות ידועות כמו שפרה הורן ואחרים, ששלחתי אותם לעזור בתהליך הקשר עם יהדות הגוש הקומוניסטי.
עתניאל שנלר: בהמשך הדרך, ואני לא אפרט כאן את הפעילות הקונקרטית, פעילות שלא בהכרח תמיד חוקית, שהייתי שותף לה כדי להביא את יהדות ברית המועצות למדינת ישראל.
עתניאל שנלר: לכן, כל ניסיון לומר שדברים מתפרשים כאילו יש כאן ביקורת על העלייה, הרי זה דבר חמור כשלעצמו.
עתניאל שנלר: הדברים שנאמרו אתמול על ידי, ואני מיד אומר אותם בדקה, הם פשוט הובנו שלא כראוי ואני מצר על כך.
עתניאל שנלר: אני מצר על כך, כי דבריי כוונתם הייתה להיות הפוכה.
עתניאל שנלר: הדיון אתמול נגע בנושא בטיחות בדרכים, ואני טענתי שהבטיחות בדרכים איננה בעיה של משרד התחבורה בלבד.
עתניאל שנלר: טענתי שזה לא עניין אישי לא של שר זה ולא של מפלגה זו או אחרת, צריך לשים תקציבים בנושא האכיפה.
עתניאל שנלר: ציינתי את המשרד לבטחון פנים אדוני היושב ראש.
עתניאל שנלר: ציינתי ואם לא ציינתי אני אציין כאן שאני זה שהקים את משטרת התנועה הארצית.
עתניאל שנלר: דיברתי על הצורך בהשלמה בתשתיות והחינוך בדרכים.
עתניאל שנלר: שוב אני לא אהיה צנוע ואני אומר שאת החינוך לבטיחות בדרכים כחובה אני הכנסתי למדינת ישראל באותן עשר שנים בהן שימשתי ראש הראשות לבטיחות בדרכים.
עתניאל שנלר: כך גם עסקתי בשאלת החקיקה המעצבת התנהגות.
עתניאל שנלר: חקיקה כמו חגורות הבטיחות וקסדות, אור בלימה ועוד, הם חקיקות שאני חוקקתי.
עתניאל שנלר: לכן באתי אתמול ודיברתי כבעל מקצוע, לא כפוליטיקאי, מהן היום הבעיות בבטיחות בדרכים.
עתניאל שנלר: הבעיה המרכזית בעיה היא של התנהגות אנושית, של קומוניקציה.
עתניאל שנלר: לא יעזור לנו אם אנחנו נתעלם מהבעיות הללו.
עתניאל שנלר: כי כשסבא שלי הגיע מגרמניה כיקה הוא נהג שונה מהצבר המצ'ואיסט שהכל יהיה בסדר.
עתניאל שנלר: העולים מארצות הברית ומבריטניה נוהגים שונה מכל אחד אחר.
עתניאל שנלר: זה לא בושה לומר את זה וצריך לומר שהקומוניקציה היא שיוצרת את התאונה.
עתניאל שנלר: ציינתי תוך כדי הדברים שלצד התרומה העצומה של כל העליות, כולן, לא רק מברית המועצות גם העלייה מאתיופיה, ומחר אני מעלה משפחה מבני המנשה במבצע אישי שאני עושה איתם.
עתניאל שנלר: אין לזה קשר לעולים.
עתניאל שנלר: אבל כל תרבות שהגיעה לארץ יצרה נורמות חדשות גם בכביש.
עתניאל שנלר: דיברתי על כך שיש לנו משימה גדולה לעצב תרבות שצריכה להכיל את סך ההתנהלויות והתרבויות שהגיעו מכל העולם.
עתניאל שנלר: בהקשר הזה אמרתי, ואני אומר את זה בזהירות רבה ומתוך הערכה רבה גם לעולים מאירופה ולעולים מברית המועצות, תופעת השתייה היא אחת מהתופעות של העולם המודרני בעשרים השנה האחרונות.
עתניאל שנלר: היום זה לא קשור לעולים מרוסיה, היום הילדים שותים, היום חיילים שותים, היום צברים שותים, היום חלק גדול שותה.
עתניאל שנלר: כל מי שמנסה לקשור את זה ליהדות ברית המועצות בצורה הזאת, זו גישה פוליטית זולה.
עתניאל שנלר: אני אסיים במשפט אחד ואחרון.
עתניאל שנלר: לפני עשרים שנה אדוני היושב כשאני עסקתי בנושא, היקף התאונות כתוצאה מאלכוהול היה 1.6%.
עתניאל שנלר: היום מדובר בעשרות אחוזים.
עתניאל שנלר: אני אמרתי אתמול שיש אנשים שמדברים הרבה ובתוך דברם יש מעט תוכן.
עתניאל שנלר: כשמדברים בנושאים מקצועיים חובה לדבר מעט ושיהיה בזה הרבה תוכן.
עתניאל שנלר: אתמול ניסיתי כבעל מקצוע להציג בעיה ולא לנסות להטיל אשמה.
עתניאל שנלר: אני לא חושב שמישהו יכול לבקר איזשהו אזרח שעלה לארץ, להיפך אנחנו צריכים להגיד תודה ולברך את העליות כולן, ובוודאי את העלייה המצוינת והברוכה מברית המועצות.
עתניאל שנלר: אני בביתי עוסק כל היום כולל היותנו משפחה קולטת עלייה ומחזיקה עולים חדשים שעוברים תהליכי גיור בבית.
דני דנון: יש לי שאלה ובקשה אליך.
דני דנון: כשאנחנו פתחנו את הישיבה בנושא גל ההסתה נגד העלייה ולאור גל ההסתה משפט שלך "שהשכרות בכבישים לא הייתה לפני שהגיעה העלייה" הוא משפט קשה מאוד.
דני דנון: אני מבקש ממך לנצל את הפורום הנכבד הזה של הוועדה ושל השרה ושל חברי הכנסת וגם של מר אלכס אברבוך שהוא סמל ההצלחה של העלייה.
דני דנון: ביקשנו ממנו להגיע במיוחד לישיבה היום, להתנצל על המשפט הזה.
דני דנון: על מה שמשתמע ממנו, גם אם לא התכוונת, שבגלל העולים יש כאן שכרות בכבישים, ברור לי שלא זו הייתה הכוונה שלך.
עתניאל שנלר: פתחתי ואמרתי בראשית הדברים שלי אדוני היושב ראש, אם הדברים שלי הובנו בקשר של ביקורת על העולים בוודאי שאני מצר על כך, לא הייתה שום כוונה כזאת, להיפך, נתתי בהרחבה יותר את הפעילות שאני עושה למען העלייה ולמען קליטת העלייה.
עתניאל שנלר: לכן הניסיון להצמיד את הדברים האלה לדברים שאמרתי זה היה ניסיון פוליטי מתוך ראיה פוליטית ולא עניינית.
דני דנון: הצטרפו אלינו סטודנטים ממכללת אשקלון, ברוכים הבאים.
דני דנון: מר יואל ישורון ברוך הבא.
דני דנון: אני רוצה לבקש ממר אלכס אברבוך, תודה שהגעת במיוחד.
דני דנון: נבקש מספר משפטים שלך על כל מה שאתה מרגיש ועל כל מה שקורה כאן גם בכנסת, גם ההתבטאויות של בכיר האוצר לגבי העלייה.
דני דנון: אתה כסמל לעולה ולהצלחת העלייה מה יש לך לומר.
דני דנון: שתף אותנו.
אלכס אברבוך: בוקר טוב לכולם.
אלכס אברבוך: אני רוצה להגיד שקשה כך לעשות עלייה.
אלכס אברבוך: מסתדרים ועושים בחיים וגם המדינה עוזרת באמצעות משרד הקליטה.
אלכס אברבוך: אנחנו אומרים תודה רבה למשרד הקליטה שעוזר בתחום הספורט על ידי מלגה, זו באמת עזרה, אני אשמח אם תשאלו שאלות ואני אענה.
דני דנון: בהמשך נשמח אם תרצה להתייחס.
דני דנון: אני מבקש בקצרה התייחסות של שרת הקליטה והעלייה, חברת הכנסת סופה לנדבר.
דני דנון: תודה שבאת.
דני דנון: נשמח לשמוע את התייחסותך לאווירה הקשה.
דני דנון: כולנו עושים כאן פעולות למען העלייה, הוועדה, המשרד, כולנו.
דני דנון: אנחנו רואים שמספר משפטים פוגעים במיליוני אנשים.
סופה לנדבר: תודה שהזמנת אותי, תודה אדוני היושב ראש שכינסת היום את הוועדה.
סופה לנדבר: זה נושא שהפך לטרנד במדינת ישראל.
סופה לנדבר: אני רוצה לברך אותך ואת הסוכנות היהודית, את המשרד לקליטת העלייה ואת מדינת ישראל בזה שיש גידול בעלייה.
סופה לנדבר: אתמול התקבלה בשורה, על 19,000 עולים שהגיעו בשנה הזאת למדינת ישראל.
סופה לנדבר: זה נס שקרה לפני 20 שנה ואנחנו מברכים את פעילות הסוכנות ושל לשכת הקשר וכל הגורמים, גם את המשרד לקליטת עלייה ואותך כיושב ראש ועדת העלייה, הקליטה והתפוצות.
סופה לנדבר: אתה יכול היום להגיד עם חיוך שגם השנה יש גידול בעלייה.
סופה לנדבר: שנית, אמרתי שזה הפך להיות טרנדי ואנחנו לא נשתוק, אני אומרת שלא צריכים היום גם בוועדה.
סופה לנדבר: לא פעם אחת אמרנו מה העלייה הזאת שינתה במדינת ישראל.
סופה לנדבר: כמה עולים מוכשרים ביותר הגיעו, גם ספורטאים וגם אנשי רוח ומדע.
סופה לנדבר: אני יכולה לחלק כאן ספר שהוצאנו לאור לפני מספר שבועות בכנס מדענים עולים.
סופה לנדבר: יש 200 שמות של מדענים עולים שכל כך תרמו למדינת ישראל.
סופה לנדבר: אני ממליצה לשר האוצר שעם ההתבטאות של פקיד שלו לקחת מהספר הזה שמות של כלכלנים ומדענים.
סופה לנדבר: יכול להיות שמתוך השמות האלה הוא ימצא יועצים טובים יותר, יותר חכמים וגם יותר תורמים למדינת ישראל.
סופה לנדבר: המלצתי כבר ואני חוזרת ואומרת שאני ממליצה לשר האוצר להחליט את מי הוא מעסיק בלשכתו כיועצים.
סופה לנדבר: זה לא נותן כבוד לא למשרד האוצר ולא למדינת ישראל.
סופה לנדבר: תואר שלישי, דוקטורט יכול להוסיף להשכלה אבל כנראה לא מוסיף לידע אם הוא לא יודע לעשות חשבון כמה העלייה במשך עשרים שנה תרמה למדינת ישראל.
סופה לנדבר: ניקח חשבון פשוט, 25,000 רופאים, כל רופא זה 250,000 דולר ללימודים והסתגלות.
סופה לנדבר: 250,000 דולר מדינת ישראל חסכה על כל רופא, זה מיליארד בחסכון.
סופה לנדבר: אני לא מדברת על 100,000 מהנדסים ופרא-רפואיים וספורטאים שמביאים לא רק כבוד למדינת ישראל.
סופה לנדבר: הם קידמו ושינו כאן דברים שלא היו קודם.
סופה לנדבר: מדינת ישראל יכולה לומר בגאווה שאם העלייה הזאת לא הייתה מגיעה לכאן, העלייה לא רק מבחינה דמוגרפית, אני לא יודעת איפה היינו יכולים להיות.
סופה לנדבר: במערכת הבריאות יש היום משבר כי חסרים רופאים, אם ה- 25,000 הרופאים לא היו מגיעים למדינת ישראל אני חושבת שהמשבר הזה היה מגיע אלינו מזמן, ועוד הלאה והלאה ואני לא רוצה לדבר על הדברים האלה.
סופה לנדבר: לך, חבר הכנסת עתניאל שנלר, אני רוצה להגיד שזאת לא פוליטיקה.
סופה לנדבר: אנחנו בכנסת ישראל, ואני מדברת בכאב וצער, יכול להיות שגם לפי הנתונים ולפי המושג שאתה הבאת אתמול לכנסת ישראל, על שיכרות ועל השפעת האלכוהול בקרב הרוסים, גם אותם הורים של 35,000 חיילים המשרתים בגבעתי היו שיכורים או תחת אלכוהול כאשר שחררו את הילדים לשרת  - - -
עתניאל שנלר: מה את אומרת פה?
עתניאל שנלר: זאת לא פופוליסטיקה גברתי השרה?
סופה לנדבר: אתה תשתוק עכשיו, ותשמע מה אני אומרת.
סופה לנדבר: זה כואב לך - - -
עתניאל שנלר: אני אמרתי - - - -
סופה לנדבר: יכול להיות, שגם ראש הממשלה הראשון היה תחת השפעת אלכוהול, כאשר הכריז על הקמת מדינת ישראל בגלל השורשים שלו, אתה בדיוק יודע מאיפה הם.
סופה לנדבר: יכול להיות, שגם לוי אשכול היה תחת השפעת אלכוהול, כאשר הוא יצא למלחמת ששת הימים.
סופה לנדבר: יכול להיות, שגולדה מאיר ואחרים, גם יכול להיות, כאשר ראש הממשלה אריק שרון הכריז על הקמת קדימה, אתה יודע בדיוק מאיפה הגנים שלו הגיעו, מגרוזיה הגיעו הוריו, יכול להיות שגם הוא היה תחת השפעת אלכוהול.
סופה לנדבר: אני רוצה לומר לך, זה היה קיים במדינת ישראל.
סופה לנדבר: אם העלייה הזאת לא הייתה מצילה את מדינת ישראל, כך אמר ראש הממשלה בנימין נתניהו, כך אנחנו אומרים.
סופה לנדבר: אני לא יודעת מה היה קורה כאן במשך עשרים שנה, זה מנוף לכלכלה.
סופה לנדבר: אם העלייה הזאת לא הייתה מגיעה לכאן אנחנו היינו יכולים להיות במצב עוד יותר גרוע מאמריקה.
סופה לנדבר: האנשים האלה עם תואר שלישי ורביעי הלכו עם מטאטא ברחוב.
סופה לנדבר: הרופאים האלה, התחילו עם חלוק ירוק.
סופה לנדבר: האנשים האלה שירתו את מדינת ישראל ומשרתים.
סופה לנדבר: זו המדינה שלנו ואני לא אתן לך להיות פופוליסט.
סופה לנדבר: אתה יכול לא לאהוב את העלייה הזאת, בגלל שהיא לא הצביעה עבור קדימה, אבל אני אומרת לך, שהעלייה הזאת הביאה כבוד למדינת ישראל.
סופה לנדבר: הטרנד הזה, צריך לצאת מדפי התקשורת והעיתונות.
סופה לנדבר: אלה שלא מסוגלים לסבול את העלייה, לא אוהבים את העלייה, צריכים את העלייה הזאת כאן.
סופה לנדבר: תודה שהיא הגיעה למדינת ישראל, תודה שהיא הצילה את מדינת ישראל, ותודה שהיא ממשיכה במדינת ישראל.
סופה לנדבר: העלייה ממדינות חבר העמים, ממשיכה להיות הכי גדולה מכלל ה- 19,000.
סופה לנדבר: הפוטנציאל הכי גדול, בינתיים נשאר שם.
סופה לנדבר: אני אומרת לאנשים האלה, אנחנו רוצים אתכם כאן.
סופה לנדבר: מי שלא מסוגל לסבול את העלייה הזאת, שידע שאין לו מקום לא בפוליטיקה ולא במשרדי הממשלה.
עתניאל שנלר: אני מבקש למחות על הדברים של השרה כלפיי.
עתניאל שנלר: אני חושב שהדברים שאמרת, לא רק שהם לא נכונים, קראת את דברייך מהמכתב כי הכנת לפני שדיברת איתי, ולא דיברת איתי.
עתניאל שנלר: בניגוד אליך גברתי השרה, אני סיכנתי את עצמי כדי שאת תעלי לארץ.
עתניאל שנלר: אני קולט עלייה לא דרך משרת שרה, גברתי הפכה את העלייה לפוליטיקה, ואני לא אתן לעשות מעלייה פוליטיקה, העלייה יותר יקרה מהפוליטיקה שלך והמפלגה שלך.
דני דנון: חבר הכנסת עתניאל שנלר, על דברים שאמרת אתמול, אולי לא התכוונת אליהם, אני קורא לך שוב להתנצל.
דני דנון: המשמעות היא, שהעולים הביאו את השכרות לכבישים.
עתניאל שנלר: את זה לא אמרתי, אמרתי שנוצרה בעיה וצריך להתמודד איתה וזה לא קשור לעולים והעולים יקרים יותר מאשר מי שמנסה לייצג אותם.
דני דנון: אני אבקש שוב את מר אלכס אברבוך.
דני דנון: אתה שומע את הדברים כאן, שמעת את יועץ שר האוצר אבי שמחון עם ההתבטאות האומללה שלו, מה זה עושה להרגשתך עולה?
דני דנון: כמי שמייצג את המדינה.
אלכס אברבוך: אני רוצה לומר, שאם לא הייתה עלייה לא הייתה אתלטיקה בארץ, שעומדת על המאמנים והספורטאים העולים.
אלכס אברבוך: המאמנים הגיעו עם הידע שלמדו במדינות המוצא שלהם והביאו את זה לכאן.
אלכס אברבוך: כעת כשאני רוצה ללמד את הילדים בארץ, זה קשה כי ענף האתלטיקה הוא בצד ולא מעניין בארץ.
אלכס אברבוך: אני לא מתייחס על הקושי שלנו כי הגענו לארץ, אנחנו ישראלים ואנחנו רוצים לקדם את הענף.
דני דנון: אתה אלוף אירופה שהביא לנו הרבה כבוד, אתה סמל ההצלחה של העלייה.
דני דנון: חברת הכנסת פאינה קירשנבאום, בבקשה.
פניה קירשנבאום: אני רוצה רק לציין, שהודיעו מהמליאה שבעוד שתי דקות יש הצבעה.
פניה קירשנבאום: כבוד היושב ראש, חברי כנסת ואורחים נכבדים.
פניה קירשנבאום: האמת שאני הגעתי לארץ לפני הרבה הרבה שנים.
פניה קירשנבאום: אבל בתור מי שגדלה כיהודיה בארץ זרה אני יודעת מהי אנטישמיות עממית.
פניה קירשנבאום: מקורה תמיד באנטישמיות ממלכתית.
פניה קירשנבאום: יש לי חשש גדול בלב שהגזענות הזאת שבאה היום מהפקידות הבכירה, ממשרדי הממשלה וגם מחברי הכנסת יכולה להוליד את הגזענות העממית.
פניה קירשנבאום: אין לי מילים אחרות.
פניה קירשנבאום: ההתבטאות של אבי שמחון הייתה לא רק כלפי העולים אלא גם כלפי הדתיים, כלפי כיפות סרוגות, "עושים חמישה ילדים כי זה בדיוק כמות שנכנסת למאזדה 5".
פניה קירשנבאום: אני חושבת שהביטוי הזה ממש לא מקובל כלפי העולים.
פניה קירשנבאום: אני לא רוצה לחזור על כל מה שאמרה השרה סופה לנדבר.
פניה קירשנבאום: אני רק יכולה להצטרף ולחזק את דבריה.
פניה קירשנבאום: אני רוצה לפנות אליך חבר הכנסת עתניאל שנלר.
פניה קירשנבאום: כאחת שמובילה ומלווה את הרשות למלחמה בסמים במשך המון שנים, יש לנו מחקרים שמוכחים שתופעת השכרות היא בדיוק באותו אחוז באוכלוסייה הישראלית כמו באוכלוסיית העולים.
פניה קירשנבאום: לכן ההתבטאות שלך ממש לא הייתה במקומה, אם התכוונת אליה או לא התכוונת אליה.
פניה קירשנבאום: כחבר כנסת יש לך אחריות פי כמה יותר גדולה מכל אחד אחר כי אתה מייצג את נבחרי הציבור של מדינת ישראל.
פניה קירשנבאום: כשאתה עומד על הבמה כנבחר הציבור ואתה מוציא התבטאות שאומרת שהשכרות בכבישים באה מהעלייה אתה נושא באחריות הרבה יותר גדולה מכל תושב אחר במדינת ישראל.
פניה קירשנבאום: לכן אתה צריך להבין וצריך להיות זהיר בדברייך.
פניה קירשנבאום: לצערי הרב קל לפקידים וגם לחברי הכנסת אחרי ההתבטאויות האלה לבוא ולהתנצל, אבל ההתנצלות לעולם לא פוטרת את ההתבטאות כי ההתבטאות נחרטת בזכרונם של האנשים.
פניה קירשנבאום: לסיכום דבריי, אני רוצה להגיד שבאמת כל העליות תרמו למדינת ישראל.
פניה קירשנבאום: אני חושבת שההתבטאות שלך ושל אבי שמחון הן התבטאויות עלובות וצר לי על כך.
דני דנון: חברת הכנסת ליה שמטוב בקצרה בבקשה.
ליה שמטוב: תודה היושב ראש, שלום לכל האורחים הנמצאים.
ליה שמטוב: ההתבטאות של אבי שמחון,  אני אומר לכם בכנות כשאני שמעתי אותה אני חשבתי או שאני לא שומעת טוב או שיש משהו שאני לא מבינה.
ליה שמטוב: יועץ שר האוצר שמתבטא כך?
ליה שמטוב: אם הייתי שומעת את זה ברחוב הייתי אומרת שאולי לא מבינים, אבל יועץ שלא מבדיל בין עלייה ובין הפליטים, בין העולים שמגיעים למולדתם על פי חוק השבות ומשווה אותם לפליטים שברחו מהמדינה שלהם?
ליה שמטוב: אני חושבת שהאנשים האלה, ובמיוחד הוא עם תואר דוקטור וגם יועץ שר, לא ראויים לעבוד במשרדים כאלה.
ליה שמטוב: אחר כך חשבתי ופניתי לאוצר עם הצעת חוק על 80,000 איש שהם נקראים פליטי מלחמה, אמרו לי "אל תגידי פליטים כי לא מבינים".
ליה שמטוב: שאלתי "למה לא מבינים?"
ליה שמטוב: . אמרו לי תגידי "נפגעי נאצים".
ליה שמטוב: אמרתי שלא הבנתי.
ליה שמטוב: אמרו לי "80,000 איש נפגעי נאצים שגרמניה שילמה לכולם פיצויים חד פעמיים בסך של 2,500 יורו, והיום הם לא מוכרים כאן בארץ כי אם את אומרת שהם פליטים אז פליטים זה מסודן ועוד קבוצה?
ליה שמטוב: . אז הבנתי שמשהו כאן לא בסדר וכנראה בגלל שלא מבדילים.
ליה שמטוב: לדעתי האדם הזה לא ראוי לעבוד במשרד ושר האוצר צריך טוב טוב לדעת מה לעשות איתו.
ליה שמטוב: לחבר הכנסת ענתיאל שנלר, השנה הגיעו 19,000 עולים.
ליה שמטוב: הם לא הגיעו מארצות הברית או מברית המועצות לשעבר, זה פשוט קיבוץ גלויות.
ליה שמטוב: אם אתה מדבר על התופעה הזאת אתה באמת צריך להתייחס לעם ישראל ולא לעשרים שנה.
ליה שמטוב: אתה אומר שאתה נלחמת כדי שהעולים יגיעו, אתה נלחמת כמו אחרים שרצו לעלות בשנות השישים אחרי מלחמת ששת הימים ולא יכלו ואיבדו את מקום העבודה ונשארו גם בלי פנסיה.
ליה שמטוב: כשהם הגיעו לכאן בסוף שנות השמונים או בתחילת שנות התשעים הם הגיעו בגיל כזה שכאן הם לא יכלו לקבל שום דבר ולא לצבור את הפנסיה.
ליה שמטוב: כאן אלה שדאגו להם  אז שכחו אותם.
דני דנון: תודה רבה, אני מסכם את הדיון.
דני דנון: וועדת העלייה, הקליטה והתפוצות מגנה בחריפות ובתוקף את גל ההסתה נגד העולים מחבר העמים.
דני דנון: כל מילה של נבחר ציבור או פקיד ציבור פוגעת במיליוני העולים אשר תרמו ותורמים למדינת ישראל.
דני דנון: אנו גאים בעולים ובתרומתם למדינת ישראל וקוראים לכל נבחרי הציבור לשקול את מילותיהם.
דני דנון: הוועדה קוראת לכל אותם האנשים שהתבטאו התבטאויות אומללות אלה להתנצל בצורה פומבית וישירה.
דני דנון: אני מודה לכולם שהגיעו בנוהל דחוף לדיון חשוב זה.
דני דנון: אני רוצה להודות גם לתלמידי מכללת אשקלון ולמר יואל ישורון, שהגיעו לדיון.
דני דנון: תודה רבה לכולם, הישיבה נעולה.
דני דנון: שלום לכולם.
דני דנון: אני מתכבד לפתוח את ישיבת ועדת העלייה, הקליטה והתפוצות בנושא של ניהול ותקצוב קליטת העלייה ברשויות המקומיות.
דני דנון: המטרה של הישיבה היא יותר לשמוע מה יש לכם להגיד.
דני דנון: את רובכם הגדול אני לא מכיר ואני רוצה שלפני שנפתח בישיבה לעשות אולי סבב היכרות של האנשים שהגיעו, שיגידו מהיכן הם מגיעים ומה תפקידם ברשות, בגוף שאותו הם מייצגים.
דני דנון: כמובן שאני מניח שרובכם עוסקים בקליטת עלייה.
דני דנון: זה הנושא.
דני דנון: אחרי סבב ההיכרות נפתח באמת דיון שלנו שהמטרה שלנו היא לא כל כך להשמיע, גם המנכ"ל שהגיע, ואני מניח שדמיטרי אפרצ'ב יצטרף אלינו, לא באנו להשמיע לכם דברים אלא אני רוצה לשמוע אתכם בין אם יש לכם לומר דברים טובים ובין אם יש לכם לומר דברים בעייתיים, שקשורים גם לפעילות שלכם וקשורים לנושאים של תקצוב, תוכניות, משמעויות, ומה אתם חושבים שהוועדה לעלייה וקליטה אמורה להתמקד ולשפר בנושא של קליטת עלייה.
דני דנון: אז אנחנו נתחיל עם רומן שאני מכיר אותו עוד מתפקידי כיושב ראש הוועדה לזכויות הילד, נתחיל מצד ימין.
דני דנון: בבקשה תציגו את עצמכם.
דני דנון: (סבב היכרות)          	לפני שאבקש ממנכ"ל משרד הקליטה מר דמיטרי אפרצ'ב  לומר כמה מילים בקצרה אני רק רוצה לומר שמבחינתנו אתם בחזית של קליטת העלייה.
דני דנון: אנחנו אולי הגופים שמפקחים, מתקצבים, אבל בפועל מי שמדבר עם העולים, ששומע את הצרכים שלהם לטוב ולרע, זה האנשים שנמצאים בקו הראשון, וזה אתם שמטפלים בהם.
דני דנון: וזה חשוב מאוד לשמוע באמת איך אנחנו עושים יותר.
דני דנון: כולנו עוסקים בנושא ומודעים לחשיבות שלו.
דני דנון: אנחנו פועלים ברמת הניהול אבל אתם נמצאים בשטח ופועלים ברמה הפרקטית.
דני דנון: דברים ברמת הפרקטיקה כדי שנוכל לקחת אותם וליישם אותם פה בעבודה משותפת מול המשרד לקליטה לשיפור או לחקיקה בכנסת, ענייני חקיקה שונים שאנחנו כבר עובדים עליהם היום.
דני דנון: אתן לכם דוגמה.
דני דנון: במסגרת סיור שערכתי בארגון נפש בנפש, היום אנחנו עובדים על נושא של הבטחת זכויות לחיילים, הזכויות שניתנות היום נועדו רק לתלמידים שלומדים במוסדות להשכלה גבוהה ולחיילים שמשרתים בצבא.
דני דנון: אין הקפאת זכויות.
דני דנון: אבל זה נושא שאנחנו מטפלים היום יחד עם השרה במשרד הקליטה.
דני דנון: היא הסכימה לתמוך בנושא הזה מול משרד האוצר, לקדם את זה.
דני דנון: גם דברים שנראים לכם אולי קטנים אנחנו רוצים שהמשרד לקליטה יוביל להטבת התנאים כך שזה יצור תמונה יותר טובה לעולים הצעירים.
דני דנון: אני רוצה לבקש מדמיטרי אפרצ'ב מספר מילים של דברי פתיחה ואז נשמע את הנציגים השונים ברשויות המקומיות.
דני דנון: בבקשה דמיטרי.
דמיטרי אפרצ'ב: תודה רבה אדוני היושב ראש.
דמיטרי אפרצ'ב: אני חושב שטוב עשית שמיד בתחילת הקדנציה שלך כיושב ראש הוועדה אתה עשית מספר מהלכים ובהחלט הישיבה הזאת היא ישיבה חשובה.
דמיטרי אפרצ'ב: יושבים כאן נציגים של השלטון המקומי וזה בעצם חוד החנית בקליטת העלייה בכל מה שקשור לפעילות בתחום הזה.
דמיטרי אפרצ'ב: כי למעשה קליטת העלייה נעשית על ידי הרשויות המקומיות עצמן, היכן שהעולים החדשים מגיעים ומתמקמים ובונים את ביתם ובונים את עתידם.
דמיטרי אפרצ'ב: עכשיו מתחילת הקדנציה שלי, אני בתפקיד מנכ"ל משרד הקליטה כבר שנתיים כמעט, הנושא של הרחבת שיתופי פעולה עם הרשויות המקומיות עמד בסדר עדיפות גבוה ביותר במשרד הקליטה בדיוק מאותן סיבות שכרגע מנית.
דמיטרי אפרצ'ב: השרה של משרד הקליטה הגדירה את היעדים וכיוונה את זה למספר תחומים.
דמיטרי אפרצ'ב: תחום ראשון הוא בכך, שאנחנו גילינו כאשר התחלנו את העבודה שבהרבה מאוד רשויות מקומיות אין היכרות מספקת עם פעילות משרד הקליטה, עם אותם כלים שהמשרד מקנה ועם אותם דברים שאפשר בהחלט לנצל על מנת לשפר קליטת עלייה.
דמיטרי אפרצ'ב: דבר שני, לא תמיד, לצערי הרב לא פעם נחסך מעובדי רשויות ומחזיקי תיקי קליטה או האחראים על הנושא כל עניין הנושא התקציבי שמועבר לטובת הנושא הזה.
דמיטרי אפרצ'ב: מי שמכיר שלטון מוניציפאלי, בעבר אני הייתי שייך לנושא הזה במשך שש וחצי שנים כסגן מנהל מועצת קצרין.
דמיטרי אפרצ'ב: לכן הנושא הזה מוכר לי היטב.
דמיטרי אפרצ'ב: אנשי כספים יודעים לנווט את הדברים.
דמיטרי אפרצ'ב: בתסבוכת הבירוקרטית הקיימת לא תמיד יודעים כמה כסף מדויק באמת מגיע לרשות המקומית.
דמיטרי אפרצ'ב: אנחנו בראשותה של שרת הקליטה קיימנו וממשיכים לקיים אירועי הסברה, ימים שבהם עובדי משרד הקליטה מציגים תוכניות, חושפים את כל הפעילות שנעשית במשרד, את כל התקציבים המיועדים למטרה זו, גם באופן קבוצתי וגם באופן פרטני.
דמיטרי אפרצ'ב: מוזמנים לאירועים האלה מחזיקי תיק קליטה במועצות המקומיות שזה מבחינתו, מבחינת משרד הקליטה, אלה הדמויות, אלה הפונקציות שמובילות תהליכי קליטה בישוב ומולם אנחנו עובדים.
דמיטרי אפרצ'ב: גם כן, כפי שאתה יודע משרד הקליטה לא מיוצג ברשויות המקומיות.
דמיטרי אפרצ'ב: זה לא כמו משרד הרווחה, לא כמו משרד החינוך, לא כמו כל משרד אחר שמיוצג באמצעות מחלקות סטטוטוריות שנמצאות בישוב אלא אצלנו אנחנו נמצאים בקשר הדוק עם אותם אנשים שמקבלים סמכויות מטעם ראש העיר אם ראש העיר אכן מחליט לתת להם סמכויות בנושא של קליטת עולים.
דמיטרי אפרצ'ב: עכשיו, כאן מונח, ואתה קיבלת ממחלקת המחקר של הכנסת.
דמיטרי אפרצ'ב: רצו נוהל עבודה עם אגף מחלקת קליטה וקהילה בשלטון המקומי.
דמיטרי אפרצ'ב: מי שבעצם הוביל את כל העבודה ברשויות זה סמנכ"ל בכיר אריה פורת.
דמיטרי אפרצ'ב: הדמות הבכירה הנוספת במשרד בעניין זה דוד יאסו שהוא פועל בתחום של קליטת עולים מאתיופיה ברשויות, וגם גברת מיכל היאס שהיא ראש ענף רשויות במשרד הקליטה.
דמיטרי אפרצ'ב: עכשיו חשוב לציין, שבנושא של התקציב, התקציב שמועבר לפעילות בתחום קליטת עלייה ברשויות מתחלק לשני חלקים.
דמיטרי אפרצ'ב: חלק הוא תקציב ישיר ויש גם תקציב עקיף.
דמיטרי אפרצ'ב: זו נקודה חשובה.
דמיטרי אפרצ'ב: בואו נגיד ככה, רוב הזמן הנושא הזה נופל בין הכיסאות.
דמיטרי אפרצ'ב: המשרד מתקצב פעילות ברשויות בסכומי כסף לא מבוטלים.
דמיטרי אפרצ'ב: אני מדבר עכשיו רק על תקופה של שנה וחצי בתקציב 2009-2010, הרשויות תוקצבו ב-32 מיליון שקלים.
דמיטרי אפרצ'ב: לעומת 2008 היה מדובר על 26 מיליון שקלים.
דמיטרי אפרצ'ב: ב-2007 היה מדובר 17 מיליון שקלים, בשנת 2006 גם כן 17 מיליון שקלים.
דמיטרי אפרצ'ב: פה אפשר להגיד שבשנת 2008 הייתה איזושהי תוספת מיוחדת לאזורי פריפריה שהתבטא בסכום של 8 מיליון שקלים.
דמיטרי אפרצ'ב: בתקופה האחרונה התקציב של הרשויות גדל באופן משמעותי.
דמיטרי אפרצ'ב: בשנת התקציב הבאה אנחנו מדברים על תוספת לתקציב הזה בשיעור של 33 מיליון שקלים שזה קצת עולה על התקציב הניתן עכשיו.